Zápisnica
z 9. zasadnutia Obecného zastupiteľstva obce Matejovce nad Hornádom konaného 
dňa 11. 12. 2025                                                                                                                                          
Prítomní:
Mgr. Ivana Hrebenárová – starostka obce 

Mgr. Jozef Smotrila

                   Ing. Juraj Kaščák

                   Zuzana Farkašovská

                    Ing. František Stanislav

Neprítomní:  Michal Nechala
                   Bc. Miroslav Hurajt


(viď prezenčná listina, ktorá je súčasťou zápisnice)

Program:
1. Otvorenie a určenie zapisovateľa a overovateľov zápisnice

2. Schválenie programu zasadnutia obecného zastupiteľstva

3. Prerokovanie a schválenie Návrhu Dodatku č. 3 k VZN 1/2023 o určení výšky finančných príspevkov na čiastočnú úhradu nákladov na výchovu a vzdelanie v školách a školských zariadeniach
4. Prerokovanie a schválenie Návrhu Dodatku č.1 k VZN č. 3/2024 o miestnych daniach a poplatku na území obce Matejovce nad Hornádom
5. Schválenie návrhu plánu kontrolnej činnosti hlavného kontrolóra obce Matejovce nad Hornádom na obdobie 1. polroku 2026 
6. Schválenie zmluvy o zriadení spoločného obecného úradu (stavebný úrad)

7. Rôzne

8. Záver

K bodu č. 1: Otvorenie a určenie zapisovateľa a overovateľov zápisnice

Starostka obce privítala všetkých prítomných poslancov a informovala o tom, že poslanci Michal Nechala a Bc. Miroslav Hurajt sa vopred ospravedlnili za neúčasť na zastupiteľstve z pracovných dôvodov. Skonštatovala však, že uznášania schopní sú, a tak za zapisovateľa určili Danu Gulovičovú a za overovateľov Mgr. Jozefa Smotrilu a Zuzanu Farkašovskú.
K bodu č. 2: Schválenie programu zasadnutia obecného zastupiteľstva

Starostka obce predložila prítomným na schválenie program zasadnutia obecného zastupiteľstva a navrhla ho doplniť o ďalšie dva body. Jednalo sa o potrebu prijať uznesenie k pristúpeniu ďalších obcí k zmluve o spolupráci na úseku školstva a prenesených a originálnych kompetencií ako aj uznesenie o schválení realizácie projektu „Zelený vstup do školy – environmentálne edukačný priestor“ , ktorého schválenie nám bolo oznámené 10. 12. 2025. Pán kontrolór navrhol doplniť bod programu, a to Správu o kontrolnej činnosti.  Poslanci program aj s doplnenými bodmi schválili.
Za boli všetci prítomní poslanci v počte 3
K bodu č. 3: Prerokovanie a schválenie Návrhu Dodatku č. 3 k VZN 1/2023 o určení výšky finančných príspevkov na čiastočnú úhradu nákladov na výchovu a vzdelanie v školách a školských zariadeniach
Starostka obce predstavila návrh Dodatku  č. 3 k VZN 1/2023 . Bol vysvetlený dôvod úpravy príspevku na ŠKD, ktorého návrh predniesli zástupcovia z Rady školy. Poslanci návrh schválili. 
Za boli všetci prítomní poslanci v počte 3
K bodu č. 4: Prerokovanie a schválenie Návrhu Dodatku č.1 k VZN č. 3/2024 o miestnych daniach a poplatku na území obce Matejovce nad Hornádom
Starostka  oboznámila poslancov s návrhom Dodatku č. 1 k VZN č. 3/2024 o miestnych daniach. Dôvodom navýšenia je inflácia a navýšenie minimálnej mzdy v roku 2026, čo sa odzrkadli v zmene sadzieb za vývoz i spracovanie odpadu od zberovej spoločnosti. Nasledovala rozprava k navrhovaným sadzbám daní a poplatkov a k zrozumiteľnejšiemu objasneniu odpustenia či zníženia poplatku za odpad. Poslanci návrh schválili. 
Za boli všetci prítomní poslanci v počte 3
K bodu č. 5: Schválenie návrhu plánu kontrolnej činnosti hlavného kontrolóra obce Matejovce nad Hornádom na obdobie 1. polroku 2026 
Starostka obce dala slovo hlavnému kontrolórovi obce, aby predstavil návrh plánu kontrolnej činnosti na obdobie 1. polroku 2026, ktorý bol v zákonom stanovej lehote zverejnený na úradnej tabuli obce. Poslanci návrh schválili.
Za boli všetci prítomní poslanci v počte 3
K bodu č. 6: Schválenie zmluvy o zriadení spoločného obecného úradu (stavebný úrad)

Starostka obce informovala poslancov o ďalšom rokovaní obcí ohľadom spoločného obecného úradu a dohode na združení finančných prostriedkov za účelom zriadenia Spoločného obecného úradu na vykonávanie združených činností ako aj o podpise zmluvy o zriadení Spoločného obecného úradu, ktorú je potrebné schváliť. Poslanci schválili účasť obce i zmluvu o zriadení. 

Za boli všetci prítomní poslanci v počte 3

K bodu č. 7: Schválenie pristúpenia obcí do Spoločného školského úradu
Starostka obce informovala o potrebe prijať uznesenie všetkými obcami o schválení pristúpenia ďalších 6 obcí k zmluve o spolupráci na úseku školstva a prenesených a originálnych kompetencií. Poslanci ich pristúpenie schválili. 

Za boli všetci prítomní poslanci v počte 3

K bodu č. 8: Schválenie realizácie a investície do projektu „Zelený vstup do školy – environmentálne edukačný priestor“

Starostka obce informovala poslancov, že žiadosť o dotáciu, ktorú podala v auguste tohto roka na realizáciu projektu „Zelený vstup do školy – environmentálne edukačný priestor“ bol podporený vo výške 1 750 EUR a oznámenie o schválení projektu z Environmentálneho fondu bolo obci doručené 10. 12. 2025. K podpisu zmluvy je potrebné uznesenie o schválení realizácie bežnej investície, ktorá má byť financovaná z poskytnutej dotácie a z povinnej spoluúčasti vo výške minimálne 1%, čo činí sumu minimálne 17,50 EUR. Poslanci realizáciu aj spolufinancovanie schválili. 
Za boli všetci prítomní poslanci v počte 3

K bodu č. 9: Správa o kontrolnej činnosti
Starostka odovzdala slovo hlavnému kontrolórovi, aby poslancov oboznámil s výsledkom kontroly zameranej na VZN o ustanovení miestneho poplatku za rozvoj v rámci kontroly vybraných všeobecne záväzných nariadení a vnútorných predpisov obce. Zákon bol v priebehu roka 2x novelizovaný, a preto je potrebné pripraviť nový návrh znenia VZN, a to najneskôr do 30.6.2026. Poslanci vzali správu na vedomie. 

Za boli všetci prítomní poslanci v počte 3

K bodu č. 10: Rôzne 
Starostka obce poďakovala poslancom za ich nezištnú prácu a celoročný prínos pre obec. 
K bodu č. 10: Záver
Pani starostka poďakovala prítomným a zasadnutie ukončila.
Zapisovateľka: Dana Gulovičová                            Starostka obce: Mgr. Ivana Hrebenárová
Overovatelia zápisnice: Zuzana Farkašovská a   Mgr. Jozef Smotrila             
V Matejovciach nad Hornádom,  12. 12. 2025
